অনুপমা কুমার
অনুপমা প্রকাশ কুমার (জন্ম ৪ঠা ডিসেম্বর ১৯৭৪, কোয়েম্বাটুর, তামিলনাড়ু ), অধিক পরিচিত অনুপমা কুমার, একজন ভারতীয় চলচ্চিত্র অভিনেত্রী এবং মডেল। প্রায় ৩০০টির অধিক টেলিভিশন বিজ্ঞাপন করার পর তিনি ২০০৪ সালে কিঁউ...! হো গেয়া না চলচ্চিত্রে অভিনয়ের মাধ্যমে হিন্দি চলচ্চিত্রে অভিষেক করেন। এরপর তিনি বিভিন্ন তামিল চলচ্চিত্রে পার্শ্ব চরিত্রে অভিনয় করেন। অভিনয় ও মডেলিংয়ের পাশাপাশি অনুপমা সাংবাদিক, উপস্থাপিকা, ভিজুয়ালাইজার ও টেলিভিশন প্রযোজক হিসেবে কাজ করেছেন। মুপোজহুদ্ধাম উন কর্পনাইগাল চলচ্চিত্রে অভিনয়ের জন্য তিনি পার্শ্ব চরিত্রে সেরা অভিনেতা (নারী) বিভাগে ২০১৩ বিজয় পুরস্কার লাভ করেন।